Елисавета Багряна
На люлката

chitanka.info

Дядо люлка ми направи

от въжета здрави.

Погледнете как на нея

смело се люлея.

Горе, долу, горе — ето —

стигам до небето!

Гледат и се чудят всички,

и деца, и птички.

Старата креслива врана,

Шаро и Писана

викат: „Вижте го героя!“

Люлчице ле, моя!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.